Keywords

Subject of the case

Výrok



Keywords

Žaloba o neplatnosť – Preskúmanie zákonnosti – Kritériá – Zohľadnenie len skutkových a právnych skutočností, ktoré existovali v čase prijatia sporného aktu (článok 230 ES) (pozri bod 76)

2. Hospodárska súťaž – Správne konanie – Rozhodnutie Komisie, ktorým sa konštatuje porušenie – Povinnosť Komisie predložiť dôkaz o porušení – Rozsah dôkazného bremena (článok 81 ods. 1 ES; nariadenie Rady č. 1/2003, článok 2) (pozri body 92, 139, 194)

3. Právo Únie – Zásady – Základné práva – Prezumpcia neviny – Konanie vo veci hospodárskej súťaže – Rozhodnutie, ktorým sa konštatuje porušenie, ale neukladá sa pokuta – Uplatniteľnosť (článok 81 ods. 1 ES; článok 6 ods. 2 ZEÚ; Charta základných práv Európskej únie, článok 48 ods. 1) (pozri body 93 – 97)

4. Hospodárska súťaž – Správne konanie – Rozhodnutie Komisie, ktorým sa konštatuje porušenie – Spôsob dokazovania – Použitie súboru nepriamych dôkazov – Požadovaný stupeň dôkaznej sily nepriamych dôkazov zohľadňovaných jednotlivo – Dôkazy vychádzajúce len zo správania podnikov – Dôkazná povinnosť podnikov, ktoré popierajú existenciu porušenia – Povinnosti Komisie, ktorá spochybňuje vysvetlenia navrhované podnikmi (článok 81 ods. 1 ES; nariadenie Rady č. 1/2003, článok 2) (pozri body 98 – 102, 108, 161)

5. Kartely – Zákaz – Kartely, ktorých účinky pretrvávajú po ich formálnom ukončení – Uplatnenie článku 81 ES (článok 81 ods. 1 ES) (pozri bod 124)

6. Kartely – Zosúladený postup – Paralelné správanie – Domnienka existencie zosúladeného postupu – Hranice – Odmietnutie vnútroštátnymi organizáciami správy autorských práv udeliť používateľovi usadenému v inom členskom štáte priamy prístup k ich repertoáru – Narušenie hospodárskej súťaže (článok 81 ods. 1 ES) (pozri bod 138)

7. Súdne konanie – Vedľajšie účastníctvo – Návrh, ktorý podporuje alebo zamieta návrhy niektorého z účastníkov konania – Návrh na zrušenie aj takého ustanovenia, ktoré nebolo napadnuté návrhmi niektorého účastníka konania – Čiastočná neprípustnosť (Štatút Súdneho dvora, článok 40 štvrtý odsek a článok 53 prvý odsek; Rokovací poriadok Všeobecného súdu, článok 116 ods. 4) (pozri body 185, 186)

Subject of the case

Predmet

Návrh na čiastočné zrušenie rozhodnutia Komisie K(2008) 3435 v konečnom znení zo 16. júla 2008 týkajúceho sa konania podľa článku 81 [ES] a článku 53 Dohody o EHP (vec COMP/C2/38.698 – CISAC)

Výrok

Výrok

1. Návrh na opatrenia na zabezpečenie priebehu konania podaný Európskou komisiou sa zamieta.

2. Článok 3 rozhodnutia Komisie K(2008) 3435 v konečnom znení zo 16. júla 2008 týkajúceho sa konania podľa článku 81 [ES] a článku 53 Dohody o EHP (vec COMP/C2/38.698 – CISAC) sa zrušuje v rozsahu, v akom sa týka Performing Right Society Ltd.

3. Článok 4 ods. 2 rozhodnutia K(2008) 3435 v konečnom znení sa v časti týkajúcej sa Performing Right Society zrušuje v rozsahu, v akom odkazuje na článok 3 tohto rozhodnutia.

4. V zostávajúcej časti sa žaloba zamieta.

5. Performing Right Society znáša polovicu svojich vlastných trov konania, s výnimkou trov konania súvisiacich s účasťou vedľajších účastníkov v konaní na podporu Komisie.

6. Sociedad General de Autores y Editores (SGAE) znáša polovicu svojich vlastných trov konania.

7. Komisia znáša svoje vlastné trovy konania a je povinná nahradiť polovicu trov konania, ktoré vynaložil Performing Right Society, s výnimkou trov konania súvisiacich s účasťou vedľajších účastníkov v konaní na podporu Komisie, a polovicu trov konania, ktoré vynaložil SGAE.

8. International Federation of the Phonographic Industry (IFPI) znáša svoje vlastné trovy konania a je povinný nahradiť trovy konania, ktoré vynaložil Performing Right Society v súvislosti s jeho účasťou v konaní ako vedľajší účastník konania.

9. RTL Group SA, CLT-UFA, Music Choice Europe Ltd, ProSiebenSat.1 Media AG, Modern Times Group MTG AB, Viasat Broadcasting UK Ltd a Verband Privater Rundfunk und Telemedien eV (VPRT) znášajú svoje vlastné trovy konania a sú povinní nahradiť trovy konania, ktoré vynaložil Performing Right Society v súvislosti s ich účasťou v konaní ako vedľajší účastníci konania.